**Izveštaj o sprovedenoj javnoj raspravi o Nacrtu zakona o izmenama i dopunama Zakona o putnim ispravama**

 U skladu sa Zaklјučkom 05 Broj: 011-8511/2019 od 29. avgusta 2019. godine kojim se određuje sprovođenje javne rasprave o Nacrtu zakona o izmenama i dopunama Zakona o putnim ispravama, održana je javna rasprava u periodu od 30. avgusta do 18. septembra 2019. godine.

 Javna rasprava je sprovedena u periodu od 30. avgusta do 18. septembra 2019. godine, a tekst Nacrta zakona o izmenama i dopunama Zakona o putnim ispravama objavlјen je na internet stranici Ministarstva unutrašnjih poslova i na portalu e-uprave.

 Primedbe, predlozi i sugestije na Nacrt zakona mogle su se dostaviti Ministarstvu unutrašnjih poslova putem elektronske pošte na adresu: putneisprave@mup.gov.rs ili redovnom poštom na adresu Ministarstvo unutrašnji poslova, 11000 Beograd, Bulevar Mihajla Pupina broj 2. Tekst Nacrta zakona bio je dostupan na internet stranici Ministarstva unutrašnjih poslova i na portalu e-uprave.

 Tokom održane javne rasprave u periodu od 30. avgusta do 18. septembra 2019. godine elektronskim putem dostavlјen je predlog udruženja „Narodni parlament“ na član 3. Nacrta zakona kojim se menja član 23. stav 3. koji glasi:

 „Lice koje poseduje važeći pasoš izdat sa rokom važenja od godinu dana, zahtev za izdavanje novog pasoša može podneti najranije šest meseci pre isteka roka važenja već izdatog pasoša (ili u skladu sa rokovima iz čl 27. stav 3), odnosno odmah nakon prestanka objektivnih razloga privremenog karaktera koji su onemogućili uzimanje otisaka prstiju od tog lica.”

 Navedeni predlog je razmotren i isti se ne može prihvatiti iz sledećih razloga:

 - Obrasci biometrijskih pasoša, koji su u Republici Srbiji počeli da se izdaju 07. jula 2008. godine, u potpunosti su usklađeni sa propisima i standardima Evropske unije i shodno navedenom, u svom čipu sadrže biometrijske podatke lica (fotografiju, otisak prsta i potpis). Biometrijski podaci imaoca pasoša doprinose bezbednosti samog dokumenta, u smislu sprečavanja zloupotrebe dokumenta i opštoj bezbednosti građana, kako u zemlјi tako i u inostranstvu. Posedovanje pasoša koji u svom čipu ne sadrži neki od biometrijskih podataka smanjuje bezbednosti dokumenta i omogućava zloupotrebu. Kako građanima koji iz objektivnih razloga privremenog karaktera ne mogu prilikom podnošenja zahteva za pasoš da daju otisak prsta ne bi bilo uskraćeno pravo na posedovanje putnog dokumenta i putovanje van granica zemlјe, ovo ministarstvo omogućilo je izdavanje pasoša sa kraćim rokom važenja, odnosno sa rokom važenja od godinu dana. Izdavanje pasoša ovoj kategoriji građana na period duži od godinu dana ne bi bio u skladu sa standardima bezbednosti u oblasti izdavanja pasoša, niti u skladu sa smislom norme koja ovim ograničenjem doprinosi opštoj bezbednosti i smanjenju kriminaliteta.

 - Takođe, predlog da se zahtev za novi pasoš za lice koje poseduje pasoš izdat na godinu dana može podneti odmah nakon prestanka razloga privremenog karaktera zbog kojih nije bilo moguće uzeti otisak prsta kao biometrijski podatak dovodi do mogućnosti za proizvolјno tumačenje svake pojedinačne situacije te time doprinosi pravnoj nesigurnosti.